Virallinen lehti nro C 158 , 25/05/1998 s. 0086



KIRJALLINEN KYSYMYS E-3319/97 komissiolle esittäjä(t): Alexandros Alavanos (GUE/NGL) (20. lokakuuta 1997) Aihe: Kloorifluorihiilivetyjen laiton kauppa Euroopan kemianteollisuuden neuvoston (CEFC:n) arvioiden mukaan 10 000 tonnia laitonta CFC:tä on laittomasti liikkeellä EU:ssa, ja suuremmassa mittakaavassa sen salakauppa on havaittu harjoitettavan USA:ssa ja muussa maailmassa. Komissio on jo ilmoittanut salakuljetustapauksesta koskien 1000:tta tonnia laitonta CFC:tä Kiinasta. Eräät tahot arvioivat, että tämän salakauppa on saanut epidemian kaltaiset mittasuhteet. Koska tullien infrastruktuurin ja tarkastusten katsotaan olevan riittämättömät, komissiolta kysytään: 1. Sisältyykö sen CFC-yhdisteiden salakaupan torjuntaa koskeviin suunnitelmiin tullivirkamiesten yksityiskohtaisen, eurooppalaisella tasolla tapahtuvan koulutuksen mahdollisuus, jotta tämän vaikeasti tunnistettavan materiaalin tunnistaminen tulisi helpommaksi? 2. Mitä muita toimia se omalta taholtaan ehdottaa tämän ilmiön kitkemiseksi? Komission jäsenen Mario Montin komission puolesta antama vastaus (10. joulukuuta 1997) Komissio on tietoinen arvoisan parlamentin jäsenen esille nostaman ongelman vakavuudesta. Kloorifluorihiilivetyjen (CFC) ja halonien laitonta kauppaa vastaan on tehty useita eri aloitteita. Montrealin pöytäkirjan sopimuspuolten kymmenvuotiskokouksessa 17. syyskuuta 1997 hyväksyttiin pöytäkirjan muutos: sopimuspuolien on perustettava lupajärjestelmä, jota sovelletaan kaikkeen otsonikerrosta heikentävien aineiden tuontiin ja vientiin. Vaikka yhteisöllä on jo tuontilupajärjestelmä, vientilupavelvoite mahdollistaa asiasta ilmoittamisen ja tapahtuman tarkistamisen. Montrealin kokouksessa tehtiin myös päätös, joka velvoittaa teollisuusmaita harkitsemaan CFC-yhdisteiden myyntikiellon käyttöönottoa. Lisäksi sopimuspuolet päättivät tarkistaa ja vahvistaa Montrealin pöytäkirjan mukaista velvoitteiden noudattamatta jättämistä koskevaa menettelyä, jotta voidaan toteuttaa entistä tehokkaampia toimenpiteitä erityisesti silloin, kun jokin sopimuspuoli jättää velvoitteensa täyttämättä. Komissio koordinoi yhdessä jäsenvaltioiden tulliviranomaisten kanssa lisätutkimuksia, jotka koskevat CFC-yhdisteiden mahdollista laitonta tuontia yhteisöön. Lisäksi on tehty uusia aloitteita tulli- ja ympäristöviranomaisten yhteistyön vahvistamiseksi. Komissio valmistelee parhaillaan luonnosta otsonikerrosta heikentävistä aineista annetun neuvoston asetuksen (ETY) 3093/94 ((EYVL L 333, 22.12.1994. )) tarkistusta koskevaksi ehdotukseksi. Tässä yhteydessä on tullut esiin ajatus CFC-yhdisteiden myyntikiellon käyttöönottamisesta. Tämän toimenpiteen pitäisi huomattavasti vähentää laittomasti tuotujen CFC-yhdisteiden markkinoita. Lisäksi komission edustajista ja jäsenvaltioiden viranomaisista koostuva laitonta kauppaa käsittelevä tilapäinen työryhmä kutsutaan uudelleen koolle vaihtamaan tietoja ja käytännön ohjeita parhaista toimintamuodoista. Tähän alaan liittyvän tullipolitiikan osalta komissio julkaisi Tulli 2000 -toimintaohjelman ((Euroopan parlamentin ja neuvoston päätös 210/97/EY, tehty 19 päivänä joulukuuta 1996, yhteisön tullitoimintaa koskevan toimintaohjelman hyväksymisestä (¨Tulli 2000¨) - EYVL L 33, 4.2.1997. )) yhteydessä riskianalyysi- ja tullivalvontaoppaan (kopio tästä asiakirjasta on lähetetty suoraan arvoisalle parlamentin jäsenelle ja parlamentin sihteeristöön), jossa kansallisille hallintoviranomaisille ehdotetaan tehokkaita työtapoja kemikaalituotteiden, myös otsonikerrosta heikentävien tuotteiden, tuontia, vientiä ja passitusta varten. Tässä on otettava huomioon se, että yhteisöön tuotavia tavaroita on mahdoton valvoa, koska se vaikuttaisi epäoikeudenmukaisella tavalla lailliseen kaupankäyntiin. Lisäksi Tulli 2000 -toimintaohjelman yhteydessä otettiin äskettäin käyttöön toimenpiteet Euroopan tullilaboratorioiden uudistamiseksi. Tämän aloitteen tavoite on parantaa kaikkien jäsenmaiden tullilaboratorioita, jotta ne voisivat toimia hallintoviranomaisten tehokkaana apuvälineenä otsonikerrosta heikentävien kemiallisten tuotteiden ja aineiden tunnistamisessa ja analysoimisessa. Vuodesta 1991 lähtien Matthaeus-ohjelman ((Neuvoston päätös 341/91/ETY, 20.6.1991. - EYVL L 187, 13.7.1991. )) avulla on tehty erilaisia pääasiassa yhteisön mutta myös assosioituneiden maiden tulliviranomaisille tarkoitettuja koulutusaloitteita. Erityisesti 19. joulukuuta 1994 tehty komission päätös 94/844/EY velvoittaa luomaan muun muassa konttien valvontaan, tullivalvonnassa tapahtuvaan jalostukseen ja tullivarastointiin liittyviä tullivirkamiesten ammatillista koulutusta koskevia yhteisiä erityisohjelmia ((EYVL L 352, 31.12.1994. )).